Šnipiškių sinagoga

Šnipiškių sinagoga arba Piramonto sinagoga – istorinė žydų sinagoga Šnipiškėse, Vilniuje, stovėjusi iki XX a. vidurio.

 Istorija 
Sinagoga stovėjo netoli upės kranto, tarp dabartinių Vilniaus centrinės universalinės parduotuvės ir Radisson Blu viešbučio. Netoli sinagogos buvo ir žydų kapinės. Dabartinėje kapinių teritorijoje stovi Vilniaus sporto rūmai.Apie Piramonto (Šnipiškių) Senąsias žydų kapines: Vilniaus „danse macabre“ centras

1947 m. nebenaudojamą sinagogą, registruotą adresu Ukmergės g. 20, buvo planuojama restauruoti ir joje įrengti 600 vietų kino teatrą. Tų metų rudenį gautas LTSR Ministrų Tarybos sutikimas, tačiau darbai taip ir nepradėti. Vėliau pastatas trumpai buvo naudojamas Lietuvos kino studijos kaip filmavimo paviljonas.

 Archeologiniai tyrinėjimai 
Teritorijoje atlikta keletas archeologinių kasinėjimų žydų kultūriniam paveldui ištirti. Tyrinėtojai – Kęstutis Katalynas, R. Žukovskis, R. Dičiuvienė.Kęstutis Katalynas. Vilniaus plėtra XIV-XVII a. Vilnius, 2006.

 Šaltiniai 

Kategorija:Vilniaus sinagogos
Kategorija:Šnipiškės